Sera ki un dia sufrimentu na kaba?
Bu na falaba . . .
sin?
nau?
talves?
KE KI BIBLIA FALA
“Deus . . . na limpa tudu larma na se uju. Mortu ka na ten mas, nin tristesa, nin cur, nin dur, pabia purmeru kusas pasa ja.” — Apokalipsi 21:3, 4, Bíblia no Crioulo da Guiné-Bissau.
KUMA KES PUDI BENEFISIAU
Serteza di kuma i ka Deus ku ta punu purblemas. — Tiagu 1:13.
Konsolu di sibi kuma Deus ta sinti pa nos ora ku no na sufri. — Zakarias 2:8.
Speransa di kuma tudu sufrimentu na bin kaba. — Salmu 37:9-11.
NO PUDI NA BARDADI FIA NA KE KI BIBLIA FALA?
Sin, pelu menus pa dus rason:
Deus odia sufrimentu ku injustisa. Pensa so na kuma ku Jeova Deus sinti oca ku si povu na pasadu sufri maltratu garandi. Biblia fala kuma i sintiba pena delis pabia di kilis ku “dominaba elis.”— Ŝefis 2:18.
Deus odia kilis ku ta fasi utrus mal. Pur izemplu, Biblia fala, el i nuju “mon ku ta darma sangi di algin ku ka ten kulpa.” — Ditus 6:16, 17.
Deus ta nteresa na kada un di nos. I ka so kada un di nos ku ta “rapara si kastigu ku si dur” ma Jeova tambi ta rapara! — 2 Kronikas 6:29, 30.
I ka na tarda, atraves di si Renu, Jeova na kaba ku sufrimentu di kada un di nos. (Mateus 6:9, 10) I na mesmu tempu, ku bondadi i ta konsola kilis ku ta buskal ku seredadi. — Atus 17:27; 2 Koríntius 1:3, 4.
PENSA NES
Ke ku manda Deus disa sufrimentu?
Biblia ruspundi es purgunta na ROMANUS 5:12 ku 2 PEDRU 3:9.
SIBI MAS
BON NOBA KU BIN DI DEUS!
Ke ku manda Deus disa maldadi ku sufrimentu?
Kuma ki maldadi kumsa, i ke ku manda Deus disal inda te gosi? Sera ki un dia sufrimentu na kaba?
pap_Latn kea_Latn gle_Latn tpi_Latn por_Latn kon_Latn kea_Latn gaz_Latn kea_Latn pap_Latn kea_Latn pap_Latn pap_Latn kea_Latn kea_Latn kea_Latn kea_Latn lmo_Latn kea_Latn kea_Latn hat_Latn kea_Latn kea_Latn kea_Latn